
PËR DISA NDRYSHIME DHE SHTESA NË VENDIMIN NR. 475, DATË 13.7.2007 TË KËSHILLIT TË MINISTRAVE “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË, ZËVENDËSMINISTRIT DHE NËPUNËSVE TË KABINETEVE, NË KRYEMINISTRI, APARATET E MINISTRIVE TË LINJËS, ADMINISTRATËN E PRESIDENTIT, Të KUVENDIT DHE KOMISIONIT QENDROR TË ZGJEDHJEVE”, TË NDRYSHUAR
  
Në mbështetje të nenit 100 të Kushtetutës, të nenit 18 të ligjt nr.8549, datë 11.11.1999 “Statusi i nëpunësit civil”, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave
 
VENDOSI:
 
1. Në vendimin nr.475, datë 13.7.2007, të ndryshuar, të bëhen ndryshimet dhe shtesat e  mëposhtme: 
a) Titulli i vendimit ndryshohet, si më poshtë vijon:
“Për miratimin e strukturës dhe të niveleve të pagave të nëpunësve civilë/nëpunësve, zëvendësministrit dhe nëpunësve të kabineteve në Kryeministri, aparatet e ministrive të linjës, administratën e Presidentit, të Kuvendit, Komisionit Qendror të Zgjedhjeve, në Prokurorinë e Përgjithshme dhe Gjykatën e Lartë”
b) Lidhja nr.1, që përmendet në pikën 1, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.
c) Në pikën 2, vlera “11 000 lekë” bëhet me “12 000 (dymbëdhjetë mijë) lekë”.
ç)  Pas pikës 6/1 shtohet pika 6/2, me këtë përmbajtje:
“6/2. Nëpunësit në pozicionet “Specialist (arkivi)”, në Kryeministri, dhe në aparatet e ministrive të linjës, përfitojnë shtesë për kushte të vështira e të dëmshme për shëndetin. Kjo shtesë është në masën dhe sipas rregullave e kritereve të përcaktuara në vendimin përkatës të Këshillit të Ministrave, për pagat e punonjësve mbështetës.”.
d) Lidhja nr.2, që përmendet në pikën 7, zëvendësohet me lidhjen me të njëjtin numër, që i bashkëlidhet këtij vendimi dhe është pjesë përbërëse e tij.
dh) Pika 9 ndryshohet, si më poshtë vijon:
“9. Struktura dhe nivelet e pagave për zëvendësministrin dhe nëpunësit e kabineteve në Kryeministri, aparatet e ministrive të linjës, administratën e Presidentit, Kuvendit, Komisionit Qendror të Zgjedhjeve, në Prokurorinë e Përgjithshme dhe Gjykatën e Lartë përcaktohen, si më poshtë vijon:
-  Zëvendësministri                                                                    136 000 lekë;
- Drejtori i kabinetit të Kryeministrit, të prokurorit të Përgjithshëm dhe kryetarit të Gjykatës së Lartë barazohen në pagë me nëpunësin civil, të kategorisë I-a;
- Këshilltari i Kryeministrit, shefi i Protokollit të Kryeministrit dhe drejtori i kabinetit të zëvendëskryeministrit barazohen në pagë me zëvendësministrin;
- Këshilltari i prokurorit të Përgjithshëm, këshilltari i kryetarit të Gjykatës së Lartë, ndihmësi i Kryeministrit dhe këshilltari i zëvendëskryeministrit barazohen në pagë me nëpunësin civil të kategorisë I-b;
- Ndihmësi i zëvendëskryeministrit dhe drejtori i kabinetit të ministrit barazohen në pagë me nëpunësin civil të kategorisë II-a;
- Këshilltari i ministrit dhe zëdhënësi barazohen në pagë me nëpunësin civil të kategorisë II-b;
-Ndihmësit ligjorë pranë prokurorëve në Prokurorinë e Përgjithshme dhe ekspertët në Prokurorinë e Përgjithshme barazohen në pagë me nëpunësin civil të kategorisë III-a;
- Sekretari i Kryeministrit, Presidentit,
Kryetarit të Kuvendit, kryetarit të Gjykatës së Lartë,
prokurorit të Përgjithshëm, zëvendëskryeministrit,
nënkryetarit të Kuvendit                                                                  64 000  lekë;
- Sekretari i ministrit, sekretar,
sekretari i këshilltarit të Presidentit                                              	53 000 lekë.
 Shtesa për vjetërsi në punë, për pozicionet “Sekretar i Kryeministrit”, “Sekretar i Presidentit”, “Sekretar i Kryetarit të Kuvendit”, “Sekretar i zëvendëskryeministrit”, “Sekretar i nënkryetarit të Kuvendit”, “Sekretar i ministrit”, “Sekretar” dhe “Sekretar i këshilltarit të Presidentit” jepet në masën 2 për qind pas çdo viti pune, deri në 25 vjet dhe llogaritet mbi vlerën 12 000 (dymbëdhjetë mijë) lekë.
 Këto nivele pagash zbatohen edhe për funksionet ekuivalente të administratës së Presidentit, të Kuvendit dhe Komisionit Qendror të Zgjedhjeve.”.   
 2. Pagat e punonjësve të tjerë të administratës së Prokurorisë së Përgjithshme dhe të Gjykatës së Lartë përcaktohen sipas vendimit përkatës të Këshillit të Ministrave, për pagat e punonjësve mbështetës.
 3. Efektet financiare, që rrjedhin nga zbatimi i këtij vendimi, të përballohen nga fondet e politikës së pagave, miratuar për vitin 2009.  
 Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 maj 2009.

Kryeministri
Sali Berisha
 
Lidhja nr.1

	
	PAGA MUJORE

	Klasa
	Kategoritë
	Paga individuale (paga bazë)
	Shtesa e pozicionit

	
	1
	2
	3
	4
	5

	
	
	Paga e grupit (PG) lekë
	Shtesa vjetore për vjetësi (SHV) në përqindje
	Shtesa për kualifikim (SHK) lekë
	Shtesa për pozicion (SHP) lekë

	I
	I-a
	12 000
	2%
	
	126 000

	
	I-b
	12 000
	2%
	
	115 000

	II
	II-a
	12 000
	2%
	
	105 000

	
	II-b
	12 000
	2%
	
	88 000

	III
	III-a
	12 000
	2%
	
	69 000

	
	III-a/1
	12 000
	2%
	
	60 000

	
	III-b
	12 000
	2%
	
	52 000

	IV
	IV-a
	12 000
	2%
	
	41 000

	
	IV-b
	12 000
	2%
	
	31 000


Lidhja nr.2

Klasifikimi i vendeve të punës

Vendet e punës grupohen në 4 klasa, si më poshtë:
Klasa I: Ka përgjegjësinë për menaxhimin e institucionit, përcaktimin e strategjisë dhe hartimin e politikave të përgjithshme, në fushat që mbulon institucioni, koordinimin e këtyre politikave të përgjithshme dhe përdorimin efiçent të të gjitha burimeve finaciare, njerëzore etj. për arritjen e rezultateve të përcaktuara, si dhe dhënien e këshillimit përfundimtar dhe të drejtpërdrejtë ministrit ose drejtuesit të institucionit.
Në këtë klasë bëjnë pjesë kategoritë:
I-a 	Sekretar i Përgjithshëm në Kryeministri, Presidencë, Kuvend, Prokurori të Përgjithshme
Kancelar i Gjykatës së Lartë
I-b 	Sekretar i Përgjithshëm në ministri
Drejtor Departamenti në Këshillin e Ministrave
Drejtor i Departamentit të Administratës Publike
Klasa II: Është niveli më i lartë i manaxhimit të një institucioni dhe ka përgjegjësi për hartimin e politikave në një fushë të caktuar dhe për arritjen e rezultateve të përcaktuara në këtë fushë.
Në këtë klasë bëjnë pjesë kategoritë:
II-a 	Drejtor i Drejtorisë së Përgjithshme
II-b 	Drejtor Drejtorie
Klasa III: Bën të mundur koordinimin e mendimit dhe opsioneve të reja politike për një fushë të caktuar të specialitetit, zbatimin e politikave në këtë nivel, përgatitjen e propozimeve përfundimtare të cilat duhen aprovuar nga niveli menaxhues më i lartë. Kjo klasë bën të mundur gjithashtu edhe zgjidhjen e problemeve komplekse që lidhen me menaxhimin e projekteve të mëdha ose sektorëve/njësive brenda institucionit.
Në këtë klasë bëjnë pjesë kategoritë:
III-a 	Përgjegjës sektori
III-a/1 	Përgjegjës sektori
III-b 	Specialist i nivelit të lartë
Klasa IV: Kjo klasë merret me zbatimin e politikave ekzistuese, koordinimin e aktiviteteve të stafit mbështetës, si dhe me formulimin dhe vlerësimin e opsioneve politike mbi një fushë të caktuar, duke u bazuar në eksperiencën profesionale të fushës, njohuritë e specialitetit, analizën e informacionit dhe kërkimin.
Në këtë klasë bëjnë pjesë kategoritë:
IV-a 	Specialist i nivelit të mesëm
IV-b 	Specialist
